Viborger Samler, 1848-04-14
Udenlandske Efterretninger. Jtalien. Kongeriget Lombardiet=Venedigs Løsrivelse fra det østerrigske Monarkie er en af de nyeste mærkelige Begivenheder. J Mailland udbrød Revolutionen den 18de og fra den 18de indtil den 23de Marts tonede Stormklokkerne i hele Landet; Kanonerne udspyede Kardesker og Granater paa alle Puncter, ogsaa congreviske Raketter afbenyttedes. De overalt i Staden Mailand opførte Barricader indskrænkede Troppernes Terrain; alle Caserner toges; den 22de havde Østerrigerne kun Castellet i Besiddelse. Staden, indseende Umuligheden af længere Modstand med trætte, tildeels demoraliserede Tropper, forlod Castellet omNatten. En frygtelig Kanonade dækkede de Bortdragnes Tilbagetog. J de afsides liggende Qvarterer fandtes hele Familier myrdede eller lemlæstede, fra Castellet havde Østerrigerne bortført flere (22) Gidsler, andre Fanger vare fusillerede, overalt saae man Blod. (Denne Skildring er tilvisse overdreven; Østerrigeren er ikke grusom.) 1 Lombarderne ere et stort og ædelt Folk; de første Seire tilkæmpede de sig uden Vaaben; disse maatte de tage fra Fjenden; deres Forvovenhed kronedes med den fuldstændigste Seier. Jngen Hevn besudler Lombarder nes Seier; de saarede Fjender forbindes og pleies som Brødre. De faldne Offres Antal er det neppe muligt at beregne. Militairet maa have lidt store Tab. Alle høiere østerrigske Civilembedsmænd og Officierernes Familier ere tagne tilfange; de bevogtes som Gidsler. Fra alle Sider, meldes fra Mailland under 28de Marts, strømme nu frivillige Skarer til Staden; Tessinerne og Genueserne vare de første. Flere piemontesiske Regimenter, saavel Cavallerie som Jnfanterie, ere rykkede ind i Staden. De afmarscherede østerrigske Tropper vilde bryde op til Crema men alle Sluserne til de talrige store Canaler aabnedes, og Tusinder af Lombardiets Bødler ville paa en høist jammerlig Maade bukke under for Elementerne. – Brescianerne have taget tilfange Feltmarschal Radetzkys Adjutant - General Schønhals - 2 Oberster og 60 andre Officierer tilligemed 860 Soldater, 3 Kanoner, 60 Vogne og 200 Centner Krudt. Den vigtige Fæstning Rocca d'Ausa, ved Indgangen til velsk Tyrol, er besat af Jnsurgenterne fra Brescia. Men endnu staaer den gamle Radetzky i Lodi i Spidsen for 60,000 Md. og 80 Kanoner, og man antager at han vil foretage sit Tilbagetog igjennem Tyrol. Gen. Lecchi, en gammel Kriger af Napoleons Skole, er udnævnt til Commandant i MaillandEfter nyere Beretninger fra Mailand staae de lombardiske og schweizerske Fricorps i Brescia; Piemonteserne under Gen. Bes ere rykkede frem til Chiari. Trotti stod med 8000 Md. i Lodi. Kong Albert af Sardinien er i Spidsen for 8000 Md. afmarscheret fra Pavia og ventedes samme Dag til Lodi. Piemonteserne føre med sig 100 Stk. Skyts. Titusinde Romere og syvtusinde Toscanere komme over Bologn og Ferrara og skride over Po ved Ponte Lago Scura. Den østerrigske Gen. en chef var i disse Dage i Orzinovi og Sonconi; hans Tropper staae ved Oglio. Det synes som om Radetzkyhar opgivet at kaste sig ind i Mantua, hvor der er Mangel paa Levnetsmidler. Hele Norditalien fra Po og indtil de tyrolske Alper har reist sig, og grebet til Vaaben. Mange formode, at Radetzky vil see sig nødsaget til at capitulere. Og den Tidende (Gaz. di Milano), der udkrammer disse for Lombarderne saa gunstige Efterretninger, tilføier, at der allerede er til Modena ankommen Efterretning om at den franske Regjering anerkjender den nuværende lombardiske Regjering, bifalder Sardiniens Adfærd imod Østerrig, og melder tillige, at Frankerig vil opstille en Hær af 60,000 Md., for at understøtte i fornødent Tilfælde Jtaliens Sag. Breve fra Mailand, der iøvrigt stadfæste Afslutningen af et imellem Sardinien, Toscana, Rom og Neapel afsluttet of- og defensivt Forbund, ville vide, at endog Neapel vil seende en Flaade med 20000 Md. til Triest. - Derimod giver den østerr. Gen. Lieut. v. Welden i Jnnsbruck i en officiel Bulletin følgende Beretning om den østerrigske Hærs Stilling indtil 2den April: "Det første Hærcorps var den 1ste April, i den bedste Orden og uden at foruroliges af Fienden, gaaet over Minciofloden, og samme Dag vilde Feltmarschal Radetzky tage sit Hovedqvarteer i Verona. Det andet Armeecorps havde forsynet Mantua, Peschiera og Legnagomed de fornødne Garnisoner, og stod med sit Gros ved Verona, tilstrækkeligt forsynet med Krigsfornødenheder og Transportmidler og mobilt til at kunne bevæge sig i alle Retninger. Af dette Corps overtages Forbindelsen med Tyrol, og for at sikkre denne, afsendes en Brigade til Trient. Med Hovedqvarteret i Gørz, stod ved JsonzoAvantgarden af Grev Rugents nylig organiserede Corps, som bestaaer af General Gyulays Divisioner; til disse slutte sig i hurtige Marscher 6 Bat. Kroater. Grev Nu gent selv var i Spidsen for 2det Jnf. Reg., Reg. Erkeh. Carl, 1 Uhlanreg. og 1 Caval Brigade paa Veien til Gørz. Efter Efterretninger fra Toscana have toscanske Tropper bemægtiget sig Hertugdømmet Massa-Carrara, samt Fivizzano og Pontremoli.